“คณิศ” ไฟเขียว THAI เดินหน้าศูนย์ซ่อมฯ MRO อู่ตะเภา เชื่อหนุนแผนฟื้นฟูฯ-สร้างกำไร
"คณิศ" ไฟเขียว THAI เดินหน้าศูนย์ซ่อมฯ MRO อู่ตะเภา หนุนแผนฟื้นฟูฯ-สร้างกำไร
"คณิศ" ไฟเขียว THAI เดินหน้าศูนย์ซ่อมฯ MRO อู่ตะเภา หนุนแผนฟื้นฟูฯ-สร้างกำไร
19 มิ.ย. 2563

นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก (กพอ.) เปิดเผยว่า โครงการศูนย์ซ่อมอากาศยานของ บมจ.การบินไทย (TG MRO) ในเขตเศรษฐกิจพิเศษภาคตะวันออก (EEC) ยังคงให้การบินไทย เป็นผู้ลงทุน แม้ว่าขณะนี้การบินไทยอยู่ระหว่างการขอฟื้นฟูกิจการ แต่เชื่อว่าหลังเข้าฟื้นฟู การบินไทยก็ยังเดินหน้าโครงการนี้ แม้ว่าแอร์บัสจะปฏิเสธเข้าร่วมทุนก็ตาม เพราะจากผลการศึกษาโครงการนี้จะทำให้การบินไทยมีกำไร ซึ่งหากการบินไทยได้ดำเนินโครงการนี้จะช่วยฟื้นฟูกิจการได้อีกทาง
“การบินไทยก็ยังคงเป็นเจ้าของโครงการ ซึ่ง EEC ได้จัดพื้นที่ในโครงการนี้ไว้ 200 ไร่ รอให้การบินไทยเข้าฟื้นฟูก่อน เพราะโครงการนี้ทำแล้วมีกำไร” นายคณิศกล่าว
ส่วนโครงการพัฒนาสนามบินอู่ตะเภา และเมืองการบินภาคตะวันออก เดินหน้าต่อไปเพราะกว่าจะสร้างเสร็จใช้เวลา 3 ปี ซึ่งคาดว่าสถานการณ์การบินน่าจะกลับมาปกติโดยคาดว่าจะฟื้นตัวกลางปี 64